

OGRES NOVADA PAŠVALDĪBA

Reģ.Nr.90000024455, Brīvības iela 33, Ogre, Ogres nov., LV-5001

tālrunis 65071160, e-pasts: ogredome@ogresnovads.lv, www.ogresnovads.lv

PAŠVALDĪBAS DOMES SĒDES PROTOKOLA IZRAKSTS

|  |  |  |
| --- | --- | --- |
| Ogrē, Brīvības ielā 33 | Nr.4 | 2025. gada 31. jūlijā |

**20.**

**Par grozījumiem Ogres novada pašvaldības domes 2023. gada 26. oktobra lēmumā**

**“Par paredzētās darbības – smilts-grants, smilts un mālsmilts ieguves atradnēs “Pieturdailes”, “Elksnīši VV”, “Garkalni - Līči” un “Garkalnu pakalni”, Birzgales pagastā, Ogres novadā – akceptēšanu”**

2023. gada 26. oktobrī Ogres novada pašvaldības (turpmāk – Pašvaldība) dome ar lēmumu “Par paredzētās darbības – smilts-grants, smilts un mālsmilts ieguves atradnēs “Pieturdailes”, “Elksnīši VV”, “Garkalni - Līči” un “Garkalnu pakalni”, Birzgales pagastā, Ogres novadā – akceptēšanu”[[1]](#footnote-1) (turpmāk – Pašvaldības domes 2023. gada 26. oktobra lēmums), akceptēja sabiedrības ar ierobežotu atbildību (turpmāk – SIA) “Garkalni VV”, reģistrācijas Nr. 40003579836, paredzēto darbību (turpmāk – Paredzētā darbība) – smilts-grants, smilts un mālsmilts ieguvi atradnēs “Pieturdailes”, “Elksnīši VV”, “Garkalni - Līči” un “Garkalnu pakalni”, Birzgales pag., Ogres nov. Lēmums tika grozīts ar Pašvaldības domes 2024. gada 28. novembra lēmumu “Par grozījumiem Ogres novada pašvaldības domes 2023. gada 26. oktobra lēmumā “Par paredzētās darbības – smilts-grants, smilts un mālsmilts ieguves atradnēs “Pieturdailes”, “Elksnīši VV”, “Garkalni - Līči” un “Garkalnu pakalni”, Birzgales pagastā, Ogres novadā – akceptēšanu””[[2]](#footnote-2).

Likuma “Par ietekmes uz vidi novērtējumu” (turpmāk – Likums) 22. panta otrā daļa noteic, ka attiecīgā pašvaldība, vispusīgi izvērtējusi ietekmes uz vidi novērtējuma ziņojumu, pašvaldības un sabiedrības viedokli un ievērojot Enerģētikas un vides aģentūras Vides pārraudzības departamenta (turpmāk – EVA VPD) atzinumu par ietekmes uz vidi novērtējuma ziņojumu, normatīvajos aktos noteiktajā kārtībā pieņem lēmumu par paredzētās darbības akceptēšanu vai neakceptēšanu. Saskaņā ar Likuma 22. panta divi *prim* daļu, - ja pieņemts lēmums akceptēt paredzēto darbību, tā īstenojama, ievērojot EVA VPD atzinumā izvirzītos nosacījumus.

2023. gada 15. septembrī Vides pārraudzības valsts birojs izsniedzis atzinumu Nr. 5- 04/8/2023 “Par ietekmes uz vidi novērtējuma ziņojumu derīgo izrakteņu smilts – grants, smilts un mālsmilts ieguve atradnēs “Pieturdailes”, “Elksnīši VV”, “Garkalni - Līči” un “Garkalnu pakalni”, Birzgales pagastā, Ogres novadā”[[3]](#footnote-3) (turpmāk – Atzinums). Atzinumā izvirzīti nosacījumi, ar kādiem Paredzētā darbība ir īstenojama, vai nav pieļaujama tās akcepta gadījumā. Atzinuma 6.8.1.10. punktā (lpp. 21, 22) izvirzīti nosacījumi Paredzētās darbības ietekmes uz hidroloģisko un hidroģeoloģisko režīmu mazināšanai. Atzinuma 6.8.1.10. punkta apakšpunktā “b” izvirzīta prasība izstrādāt programmu, kas aptver ietekmes uz ūdensapgādes uzraudzību un kontroli; kontroles pasākumi ietekmes uz potenciālā riska viensētu ūdensapgādi uzraudzībai paredzami derīgo izrakteņu ieguves projekta izstrādes stadijā, paredzot arī rīcību neatbilstību gadījumā. Atzinuma 6.8.1.10. punkta apakšpunkts “c” paredz, ka ūdens līmeņa būtiska pazeminājuma gadījumā Paredzētās darbības īstenotājam jānodrošina alternatīvi risinājumi ietekmēto viensētu ūdensapgādei. Atzinumā nav norādīts, uz kurām atradnēm attiecināmi minētie nosacījumi, līdz ar to secināms, ka tie ir jāievēro, īstenojot Paredzēto darbību visās atradnēs – “Pieturdailes”, “Elksnīši VV”, “Garkalni - Līči” un “Garkalnu pakalni”, Birzgales pag., Ogres nov.

Vairākām zemes vienībām Ķeguma novada teritorijas plānojuma 2013. - 2024.gadam[[4]](#footnote-4) (turpmāk – Teritorijas plānojums) grafiskajā daļā atradņu Pieturdailes un Garkalnes pakalni tiešā tuvumā ir noteikts funkcionālais zonējums Lauksaimniecības teritorijas ar atļautām mazākām jaunveidojamajām zemes vienībām (L1). Teritorijas plānojuma Teritorijas un izmantošanas noteikumu[[5]](#footnote-5) (turpmāk - TIAN) 406. punktā noteikts, ka šajā funkcionālajā zonējumā perspektīvā iespējama teritorijas izmantošana kā „Savrupmāju dzīvojamās apbūves teritorijas (DzS)”. Atbilstoši TIAN 407.2. punktam šajās zemes vienībās zemes izmantošana noteikta atbilstoši DzS teritoriju noteikumu prasībām.

Pašvaldības dome, lai mazinātu Paredzētās darbības potenciālo negatīvo ietekmi uz vidi un iedzīvotāju dzīves kvalitāti, ievērojot Atzinumu un Paredzētās darbības ietekmes uz vidi novērtējuma ziņojumu, 2023. gada 26. oktobra lēmumā izvirzīja šādus nosacījumus Paredzētajai darbībai:

[1] pirms derīgo izrakteņu ieguves apsekot Paredzētās darbības ietekmes zonā esošos ūdensapgādes avotus, sagatavojot apsekošanas aktu (Pašvaldības domes 2023. gada 26. oktobra lēmuma 1.1. punkts);

[2] pirms derīgo izrakteņu ieguves izstrādāt un saskaņot ar Pašvaldību pazemes ūdens režīma un Paredzētās darbības ietekmes zonā esošo viensētu ūdensapgādes monitoringa programmu, nosakot tajā Paredzētās darbības ietekmes zonu, iekļaujot tajā rīcības plānu Paredzētās darbības ietekmes zonā esošo viensētu ūdensapgādes nodrošināšanai, tajā skaitā, paredzot rīcības plānu efektīvai abpusējai komunikācijai ar iedzīvotājiem un Pašvaldību, nosakot ūdensapgādes traucējumu konstatēšanas kārtību un kritērijus (Pašvaldības domes 2023. gada 26. oktobra lēmuma 1.2. punkts);

[3] nodrošināt iedzīvotājiem iespēju informēt Paredzētās darbības īstenotāju par ūdensapgādes traucējumiem visas diennakts laikā, izmantojot dažādus komunikācijas veidus (piemēram, norādīt Paredzētās darbības īstenotāja tālruņa numuru un elektroniskā pasta adresi). Par komunikācijas iespējam informēt katra īpašuma īpašnieku individuāli (ieskaitot ierakstītās vēstules, publikācijas laikrakstā, tīmeklī), operatīvi informēt Pašvaldību par radītajiem un konstatētajiem ūdensapgādes traucējumiem (Pašvaldības domes 2023. gada 26. oktobra lēmuma 1.3. punkts).

Pašvaldības domes 2023. gada 26. oktobra lēmuma nosacījumi attiecas uz visām Paredzētās darbības ietvaros apgūstamajām derīgo izrakteņu atradnēm.

2025. gada 17. martā Pašvaldības bieži sastopamo derīgo izrakteņu ieguves atļauju izsniegšanas komisija izsniedza SIA “Garkalni VV” Bieži sastopamo derīgo izrakteņu ieguves atļauju Nr. 5-6.2/1 smilts-grants, smilts un mālsmilts ieguvei derīgo izrakteņu atradnē “Pieturdailes”, Birzgales pag., Ogres nov. (turpmāk – Atļauja). Atļaujas 1. pielikumā “Zemes dzīļu izmantošanas nosacījumi” (turpmāk – Atļaujas nosacījumi) izvirzīti nosacījumi derīgo izrakteņu ieguvei derīgo izrakteņu atradnē “Pieturdailes”, Birzgales pag., Ogres nov. Atļaujas nosacījumu 4. punktā integrēti Pašvaldības domes 2023. gada 26. oktobra lēmuma 1.1. un 2. punkta prasības, tai skaitā, prasība apsekot Paredzētās darbības ietekmes zonā esošos ūdensapgādes avotus (4.1. punkts), pirms derīgo izrakteņu ieguves izstrādāt un saskaņot ar Pašvaldību pazemes ūdens režīma un Paredzētās darbības ietekmes zonā esošo viensētu ūdensapgādes monitoringa programmu (4.2. punkts), nodrošināt iedzīvotājiem iespēju informēt Paredzētās darbības īstenotāju par ūdensapgādes traucējumiem visas diennakts laikā (4.3. punkts).

2025. gada 28. maijā Pašvaldībā saņemts SIA “Garkalni VV’ iesniegums “Par izmaiņām smilts – grants, smilts un mālsmilts atradnes „Pieturdailes” derīgo izrakteņu ieguves atļaujas nosacījumos” (reģistrēts Pašvaldībā 2025. gada 28. maijā ar Nr. 2-4.1/2987) (turpmāk – SIA “Garkalni VV” iesniegums), kurā sniegta informācija par derīgo izrakteņu ieguves derīgo izrakteņu atradnē “Pieturdailes”, Birzgales pag., Ogres nov., potenciālo ietekmi uz hidroloģisko režīmu. Izvērtējot derīgo izrakteņu ieguves atradnē “Pieturdailes”, Birzgales pag., Ogres nov., potenciālo ietekmi uz hidroloģiskiem apstākļiem, SIA “Garkalni VV” secina, ka “*[..]kāda veida negatīva ietekme uz tiem, izstrādājot atradnes teritorijā esošos derīgos izrakteņus ir izslēgta*.”.

SIA “Garkalni VV” iesniegumā Pašvaldība lūgta veikt izmaiņas Atļaujas nosacījumu 4.1., 4.2., 4.3. un 4.4. punktā.

Pašvaldība konstatē, ka Atļaujas nosacījumu 4.1., 4.2. un 4.3. punkta prasības iekļautas no Pašvaldības domes 2023. gada 26. oktobra lēmuma 1.1., 1.2. un 1.3. punkta, kas savukārt ir balstīti uz Atzinuma 6.8.1.10. punkta apakšpunktu “b” un “c”. Ņemot vērā minēto, Pašvaldība 2025. gada 2. jūnija vēstulē (reģistrēta Pašvaldībā ar Nr. 2-5.1/1591) “Par Vides pārraudzības valsts biroja 2023. gada 15. septembra atzinumu Nr. 5-04/8/2023” lūdza EVA VPD iepazīties ar SIA “Garkalni VV” iesniegumā sniegto argumentāciju un izvērtēt lietderīgumu pārskatīt Atzinuma 6.8.1.10. punkta apakšpunktu “b” un “c”, nosakot derīgo izrakteņu atradnes, uz kurām ir attiecināmi šie nosacījumi.

2025. gada 13. jūnijā Pašvaldībā saņemta EVA VPD vēstule “Par iesnieguma pārsūtīšanu pēc piekritības” (reģistrēta Pašvaldībā ar Nr. 2-4.1/3313). EVA VPD, izvērtējot Atzinuma 6.8.1.1.-6.8.1.9. punktos konstatēto, paskaidro, ka “*Atzinuma 6.8.1.10. punkta “b” un “c” apakšpunktu nosacījumi ir attiecināmi uz atradnēm un to ietekmes zonā esošajām ūdens ieguves vietām, kur derīgos izrakteņus plāno iegūt zem gruntsūdens līmeņa - “Elksnīši VV” un “Garkalni – Līči”*”. Tāpat šajā vēstulē norādīts, ka [Paredzētā darbība neradīs ietekmi uz apkārtnes viensētu ūdensguves iespējām.  Izņēmums varētu būt viensētas “Līči” teritorija - dzīvojamā ēka “Līči” atrodas ~ 180 m attālumā no atradnes “Garkalni - Līči” teritorijas].

Ņemot vērā iepriekš minēto, nepieciešams izdarīt grozījumus Pašvaldības domes 2023. gada 26. oktobra lēmumā “Par paredzētās darbības - smilts-grants, smilts un mālsmilts ieguves atradnēs “Pieturdailes”, “Elksnīši VV”, “Garkalni - Līči” un “Garkalnu pakalni”, Birzgales pagastā, Ogres novadā – akceptēšanu”.

Pamatojoties uz likuma “Par ietekmes uz vidi novērtējumu” 22. panta otro daļu, Pašvaldību likuma 10. panta pirmās daļas 21. punktu,

**balsojot: ar 13 balsīm "Par" (Andris Krauja, Artūrs Mangulis, Atvars Lakstīgala, Dace Veiliņa, Dzirkstīte Žindiga, Gints Sīviņš, Ilmārs Zemnieks, Iluta Jansone, Jānis Iklāvs, Pāvels Kotāns, Raivis Rubīns, Raivis Ūzuls, Sarmīte Ozoliņa), "Pret" – 5 (Kārlis Ansons, Mariss Martinsons, Matīss Mežaks, Rūdolfs Kudļa, Santa Ločmele),**

**"Atturas" – 4 (Dace Kļaviņa, Jānis Siliņš, Kārlis Avotiņš, Uldis Skudra),**

**"Nepiedalās" – nav,**

Ogres novada pašvaldības dome **NOLEMJ:**

1. **Izdarīt** Ogres novada pašvaldības domes 2023. gada 26. oktobra lēmumā “Par paredzētās darbības – smilts-grants, smilts un mālsmilts ieguves atradnēs “Pieturdailes”, “Elksnīši VV”, “Garkalni - Līči” un “Garkalnu pakalni”, Birzgales pagastā, Ogres novadā – akceptēšanu” (turpmāk - Lēmums) **šādus grozījumus:**
   1. Papildināt Lēmuma 1.2. apakšpunktu pēc vārdiem “pirms derīgo izrakteņu ieguves” ar vārdiem un simboliem “atradnēs Elksnīši VV un Līči-1”;
   2. Papildināt Lēmumu ar 2.1 punktu šādā redakcijā:

“2.1 Pirms derīgo izrakteņu ieguves derīgo izrakteņu atradnē “Pieturdailes” un “Garkalnu pakalni” izstrādāt un saskaņot Pašvaldībā rīcības plānu derīgo izrakteņu atradņu “Pieturdailes” un “Garkalnu pakalni” ietekmes zonā esošo īpašumu ūdensapgādes traucējumu gadījumā.”

* 1. Papildināt Lēmumu ar 2.2 punktu šādā redakcijā:

“2.2 Pašvaldībai, Valsts vides dienestam vai Paredzētās darbības veicējam, saņemot argumentētas sūdzības no derīgo izrakteņu atradnēm “Pieturdailes” un “Garkalnu pakalni” piegulošo nekustamo īpašumu ar Ķeguma novada teritorijas plānojumā 2013.- 2024. gadam noteikto funkcionālo zonējumu Lauksaimniecības teritorijas ar atļautām mazākām jaunveidojamajām zemes vienībām (L-1), kā arī divu tuvējo viensētu iedzīvotājiem (saskaņā ar lēmuma grafisko pielikumu, turpmāk – derīgo izrakteņu atradņu “Pieturdailes” un “Garkalnu pakalni” ietekmes zonā) par ūdens līmeņa svārstībām ūdens ieguves vietās, pārtraukt derīgo izrakteņu ieguvi visās četrās derīgo izrakteņu ieguves atradnēs. Atsākt derīgo izrakteņu ieguvi atradnēs “Pieturdailes”, “Elksnīši VV”, “Garkalni - Līči” un “Garkalnu pakalni” atļauts tikai pēc ūdensapgādes traucējumu iemesla noskaidrošanas un novēršanas”.

1. **Uzdot** Ogres novada pašvaldības Centrālās administrācijas Kancelejai piecu darbdienu laikā pēc šī lēmuma pieņemšanas nosūtīt to Enerģētikas un Vides aģentūras Vides pārraudzības departamentam, Valsts vides dienestam un sabiedrībai ar ierobežotu darbību “Garkalni VV”.
2. **Kontroli par lēmuma izpildi uzdot** Ogres novada pašvaldības izpilddirektoram.

(Sēdes vadītāja,

domes priekšsēdētāja vietnieka A. Kraujas paraksts)

1. <https://www.ogresnovads.lv/lv/media/141234/download?attachment>, <https://www.ogresnovads.lv/lv/media/160909/download?attachment> [↑](#footnote-ref-1)
2. <https://www.ogresnovads.lv/lv/media/160906/download?attachment> [↑](#footnote-ref-2)
3. <https://www.eva.gov.lv/lv/media/5628/download?attachment> [↑](#footnote-ref-3)
4. Saskaņā ar Administratīvo teritoriju un apdzīvoto vietu likumu (pieņemts 2020. gada 10. jūnijā) no 2021. gada 1. jūlija Ķeguma novadā esošās pašvaldības iekļautas Ogres novada administratīvajā teritorijā.

   <https://tapis.gov.lv/tapis/lv/downloads/23374> [↑](#footnote-ref-4)
5. <https://tapis.gov.lv/tapis/lv/downloads/23364> [↑](#footnote-ref-5)